
Mans Unidas

Hai moitas clases de mans. 
Mans que contan boas noticias. 
Mans que celebran a vida, xogan ou escriben soños. 
Mans que cociñan e alimentan. 
Mans que compran persoas, que fan dano, que destrúen a outros. 
Mans que tecen soños e proxectos. 
Mans que proxectan, dan luz. 
Mans que coidan a natureza, ensinan ou limpan. 
Mans que matan ou dan medo. 
Mans que sementan e recollen, que buscan o diálogo. 
Mans que soñan mundos diferentes. 
Mans que queren ser luz que ilumina e sal que dá sabor ao mundo e á vida. 
Mans Unidas que se solidarizan, que oran e comparten. Hoxe pregúntome: Como son as miñas mans, Señor? 
Oxalá que as miñas mans sexan das que dan e comparten, da que acariñan e dan vida. Que leven o ben como os misioneiros e misioneiras. Que repartan tenrura como os voluntarios de Mans Unidas. Eles si que se empeñan en “declarar a guerra á fame”. 

[image: ]· ISAÍAS  58, 7-10: Xurdirá a túa luz como a aurora.
   Isto di o Señor: «Parte o teu pan co famento, hospeda os pobres sen teito, cubre a quen ves espido e non te desentendas dos teus. Entón xurdirá a túa luz como a aurora… 
· SAL. 111: R/. O xusto brilla nas tebras como unha luz.
· 1ª CORINTIOS 2, 1-5: Anuncieivos o misterio de Cristo crucificado.
· MATEO 5, 1- 16: Vós sodes sal e luz do mundo.
Narrador: Naquel tempo, díxolles Xesús aos seus discípulos: 
Xesús: -«Vós sodes o sal da terra. Pero se o sal se volve eslamiada, con que o salgarán? Non serve máis que para tiralo fóra e que o pise a xente. 
      Vós sodes a luz do mundo. Non se pode ocultar unha cidade posta no alto dun monte. Tampouco se acende unha lámpada para metela debaixo da artesa, senón para poñela no candeeiro e que alume a todos os de casa. Brille así a vosa luz ante os homes, para que vexan as vosas boas obras e dean gloria a voso Pai que está nos ceos». 

Xesús soña un mundo delicioso e luminoso, con nós o seu SAL e a súa LUZ 
1. VER: Un mundo con nenos que soñan
- Na páxina anterior vimos a situación duns nenos, Amal, Abai e Luciana en diferentes guerras ou situacións duras do mundo que lles afectan no seu día a día. Que problemas teñen? Mans Unidas axúdanos. Sabes que é Mans Unidas? É unha ONG da igrexa católica para lograr o desenvolvemento dos pobos. Quen a forma? Cristiáns que tratan de sensibilizar e desenvolver proxectos sobre todo no terceiro mundo, axudando a misioneiros etc.
 Que preguntas te fas ante Amal, Abai e Luciana? 
2. XULGAR: Xesús soña un mundo delicioso e luminoso
- O soño de Xesús é un mundo de irmáns, solidarios, con oportunidades para todos. O evanxeo dinos “Vós sodes o sal da terra…, vós sodes a luz do mundo”… 
QUE NOS QUERE DICIR? 
- O evanxeo fala ser sal e ser luz. Para que serven o sal e a luz? Ante os problemas do mundo, Xesús dinos que non sexamos eslamiados, que deamos calor e sabor a este mundo frío e insulso contando co saleiro da Palabra, da Eucaristía, do servizo e do testemuño. E que iluminemos o noso mundo comprometéndonos.
Ser luz, Verbo Divino-2023, reflexión: https://youtu.be/5mIyrmZsrCs
Que necesidades vemos, como podo ser sal e luz? 
3. ACTUAR: Construíndo un mundo delicioso e luminoso
- O sal dá sabor, a luz ilumina. Os misioneiros constrúen un mundo delicioso e luminoso. Concretamos accións a realizar: descubrimos na delegación de Mans Unidas algún proxecto e vede como colaborar con el; pregúntome que podo facer eu para ser máis amable e construír a paz; como podo axudar a outros a fomentar a paz: aperta, xesto de perdón… Cantar unha canción pola paz. 
 Que imos facer?    Canto: Envíame, de Ixcís: https://goo.su/ChZEr9C: 

